****

**RETNINGSLINJER FOR UTVALGSGODTGJØRELSE**

|  |  |
| --- | --- |
| Dato: | 10.09.2019 |
| Emne: | Retningslinjer for utbetaling av utvalgsgodtgjørelse ved deltakelse i Brukerutvalg i NAV Vestfold og Telemark |
| Produsent: | Avdeling HR- og servicepartner |
| Ikrafttredelsesdato: | 01.10.2019 |

**Regelverk**

Statens personalhåndbok pkt. 10.14.2 Godtgjøring til leder, medlemmer og sekretærer i statlige utvalg.

Mandat for brukerutvalgene i NAV utarbeidet av Arbeids- og velferdsdirektoratet høsten 2015 ([www.nav.no](http://www.nav.no)).

**Godtgjørelse**

Brukerrepresentantene skal gis kompensasjon for tapt arbeidsfortjeneste, reise og

møtegodtgjørelse.

* For medlemmer i brukerutvalget til NAV Vestfold og Telemark skal kompensasjonen gis etter reglene i Statens personalhåndbok.
* For medlemmer i brukerutvalgene til NAV kontorene skal kompensasjonens størrelse diskuteres i partnerskapet og nedfelles i Samarbeidsavtalen som er inngått mellom NAV og kommunen. Kompensasjonen gis etter reglene i Statens personalhåndbok eller kommunale bestemmelser.

**Satser for møtegodtgjørelse**

Veiledende satser fastsettes årlig av Kommunal- og moderniseringsdepartementet (KMD). Fra 01.01.2019 er satsene:

* Leder kr 612,- pr time
* Øvrige medlemmer kr 463,- pr time

Det anbefales at disse satsene benyttes for deltakelse i brukerutvalgsmøtene som arrangeres fire ganger pr år.

For deltakelse i andre møter, prosjekter o.l, samt møteforberedelse benyttes 50% av satsen til øvrige medlemmer, for alle.

For deltakelse på kurs/opplæring utbetales ingen møtegodtgjørelse.

**Reiseutgifter**

Reise til/fra møter, prosjekter, kurs/opplæring dekkes ihht statens satser for kilometergodtgjørelse for medlemmer av brukerutvalget til NAV Vestfold og Telemark. I tillegg dekkes bom, parkering og offentlig transport, eventuelt taxi dersom dette er eneste alternativ.

Det anbefales at tilsvarende utgifter dekkes for medlemmer av brukerutvalgene til NAV kontorene, enten ihht statens satser eller kommunale bestemmelser.

**Satser for tapt arbeidsfortjeneste**

Dersom deltakelse i brukerutvalget medfører tapt arbeidsinntekt, kan det gis erstatning. Veiledende satser fra 01.01.2019 er:

* Dokumentert tap inntil kr 2 032,- pr dag
* Sannsynliggjort tap inntil kr 817,- pr dag

Tapt arbeidsinntekt for medlemmer av brukerutvalget til NAV Vestfold og Telemark dekkes ved deltakelse i brukerutvalgsmøtene. Ved deltakelse i andre møter, prosjekter, opplæring o.l. dekkes ikke tapt arbeidsfortjeneste.

For medlemmer i brukerutvalgene ved NAV kontorene kan tapt arbeidsfortjeneste dekkes ihht statens satser eller kommunale bestemmelser.

**Skjema**

Godtgjørelse som skal utbetales via statlige systemer (Agresso) må fremsettes på skjema for Reiseregning. Møtegodtgjørelse påføres feltet Andre godtgjørelser. LTA-kode skal være 2210. Reiseregningen sendes elektronisk (eller pr post) til det aktuelle kontor.